Hvem sikkerhetsinstruksen gjelder for

Denne sikkerhetsinstruksen gjelder for alle ansatte, vikarer, leverandører, konsulenter og andre som gjennom sitt arbeid eller sine studier gis tilgang til Helse Bergens eiendommer og bygg.

Formål

Å forebygge skadeliggjørende virksomhet som kan hindre helseforetaket i å levere de tjenestene som vi normalt yter.

Å sikre foretakets verdier.

Å sikre pasienter, besøkende, ansatte og studenter mot tap eller tyveri av personlige eiendeler.

Sikring av verdier

Avdelingene skal avlåses etter behov. Pasienter, besøkende, ansatte og studenter skal kunne ferdes dit de har behov for å komme, men heller ikke lenger.

Det er viktig å utvise generell årvåkenhet mot ukjente personer på avdelingene/postene. Når du beveger deg inn i eller ut fra et område med adgangskontroll, sørg for at døren lukker seg etter deg, og la ikke ukjente personer passere sammen med deg. Treffer du ukjente personer i adgangskontrollerte områder, og disse ikke kan legitimere seg, anmod om at de forlater området eller kontakt Hospitaldrift Sikkerhet.

Sørg for at ytterdører, vinduer, porter og innerdører er lukket og låst. Der det er installert innbruddsalarm, skal denne aktiveres av den siste som forlater området. Leder er ansvarlig for å gi alle medarbeidere i avdelingen opplæring i låserutiner og alarminstruks.

La ikke verdisaker være ubevoktet og synlige, bruk garderobeskap eller annet låsbart skap.

Sensitive papirer skal holdes nedlåst når de ikke er i bruk.

Medisinrom skal være avlåst i henhold til gjeldende prosedyrer. A- og B-preparater skal fjernes fra stengte poster.

ID Kort

Alle ansatte plikter å bruke ID-kort: Tildeling og bruk og bære dette synlig. Bestemmelser rundt utstedelse og bruk av ID-kort fremgår av egen instruks for dette:

Nøkler

Nøkler skal oppbevares forsvarlig. Nøklene ikke skal forlates ubevoktet i dørlås.

Synergi

Hendelser som innbrudd, tyveri, hærverk, sabotasje skal meldes i Synergi avvikssystem.

Sikkerhetsbrudd

Mistenkelige hendelser og observerte sikkerhetsbrudd skal rapporteres til Hospitaldrift sikkerhet og/eller nærmeste leder.

Alvorlige brudd på reglene i sikkerhetsinstruksen vil få konsekvenser for ansattes arbeidsforhold samt eventuelt resultere i strafferettslige reaksjoner.

Retningslinjer for politianmeldelse

Helse Bergen har som policy at alle lovbrudd mot ansatte eller mot foretaket skal politianmeldes. Taushetsplikten overfor pasienter beskytter ikke mot straffeforfølgning av lovbrudd, men det skal ikke formidles mere pasientopplysninger enn det som er nødvendig for å beskrive grunnlaget for anmeldelsen.

Politianmeldelse i Helse Bergen